ເຫດລະເບີດ ໃກ້ເມືອງ al-Bab ໃນຊີເຣຍ ສັງຫານ ຫຼາຍສິບຄົນ
ກຳລັງເທີກີ ແລະພວກຕໍ່ຕ້ານ ທີ່ເປັນພັນທະມິດ ເຂົ້າຄວບຄຸມ ສ່ວນໃຫຍ່ຂອງເມືອງຍຸດທະສານ al-Bab ຫລັງຈາກ ກຸ່ມລັດອິສລາມ ຖອນຕົວອອກໄປ.
ການໂຈມຕີດ້ວຍລົດລະເບີດສະຫຼະຊີບ ເຮັດໃຫ້ມີຜູ້ເສຍຊີວິດຢ່າງໜ້ອຍ 35 ຄົນແລະ ໄດ້ຮັບບາດເຈັບອີກຈຳນວນນຶ່ງຢູ່ທີ່ບ້ານໆນຶ່ງຂອງຊີເຣຍໃກ້ກັບເມືອງ al-Bab ບໍ່ເທົ່າ ໃດມື້ ຫລັງຈາກກຳລັງເທີກີ ແລະພວກຕໍ່ຕ້ານ ທີ່ເປັນພັນທະມິດໄດ້ເຂົ້າຄວບຄຸມສ່ວນ ໃຫຍ່ຂອງຫົວເມືອງຍຸດທະສາດດັ່ງກ່າວຈາກກຸ່ມລັດອິສລາມ ເຫດລະເບີດໃນວັນສຸກມື້ນີ້ ເກີດຂຶ້ນທີ່ດ່ານກວດຂອງພວກຕໍ່ຕ້ານໃນບ້ານ Sousian ໂດຍໄດ້ສັງຫານພົນລະເຮືອນຫຼາຍຄົນພ້ອມດ້ວຍກຳລັງຂອງພວກຕໍ່ຕ້ານ ປະຊາຊົນໄດ້ໄປເຕົ້າໂຮມກັນ ທີ່ຫ້ອງການຮັກສາຄວາມສະຫງົບ ສ່ວນນຶ່ງແມ່ນເພື່ອຂໍ ໃບອະນຸຍາດທີ່ຈະກັບຄືນໄປຍັງເມືອງ al-Bab ຊຶ່ງໄດ້ເກີດການສູ້ລົບຢ່າງໜັກມາໄດ້ ຫຼາຍເດືອນແລ້ວນັ້ນ ກຳລັງຂອງເທີກີແລະພວກຕໍ່ຕ້ານເຂົ້າໄປໃນເມືອງດັ່ງກ່າວໃນວັນພະຫັດວານນີ້ ຫລັງ ຈາກພວກນັກລົບຂອງກຸ່ມລັດອິສລາມໄດ້ຖອນອອກໄປເຮັດໃຫ້ການສູ້ລົບກັນສິ້ນສຸດ ລົງຢູ່ໃນເຂດທີ່ໝັ້ນດັ່ງກ່າວຂອງກຸ່ມລັດອິສລາມ ອີງຕາມລາຍງານຂອງສື່ມວນຊົນເທີ ກີແລະພວກນັກເຄື່ອນໄຫວຊາວຊີເຣຍ ທ່ານ Fikri Isik ລັດຖະມົນຕີກະຊວງປ້ອງກັນປະເທດຂອງເທີກີ ກ່າວຕໍ່ອົງການຂ່າວ Anadolu ຂອງທາງການເທີກີວ່າ ເມືອງ al-Bab ເກືອບທັງໝົດແມ່ນຢູ່ພາຍໃຕ້ການ ຄວບຄຸມໃນເວລານີ້ແລະການປະຕິບັດງານເພື່ອກວດລ້າງກຳລັງດຳເນີນຢູ່ ພວກນັກລົບຂອງກຸ່ມລັດອິສລາມມີລາຍງານວ່າ ກຳລັງມຸ່ງໜ້າລົງໃຕ້ໄປຍັງເຂດຄວບ ຄຸມຂອງພວກເຂົາ ຢູ່ບ່ອນອື່ນໆໃນຊີເຣຍ ມີພວກນັກລົບຂອງກຸ່ມລັດອິສລາມ ພຽງບໍ່ ເທົ່າໃດ ຍັງຫລົບລີ້ຢູ່ ຢ່າງກະຈັດກະຈາຍ ປົນກັບປະຊາຊົນໃນເຂດທ້ອງຖິ່ນ ອີງຕາມ ລາຍງານຂ່າວຈາກເມືອງດັ່ງກ່າວ ກຸ່ມສິ້ງຊອມສິດທິມະນຸດໃນຊີເຣຍ ກ່າວວ່າ ກຳລັງທີ່ໄດ້ຮັບການໜຸນຫລັງ ຈາກເທີກີ ພວມທຳການກວດລ້າງຢູ່ຕາມຄຸ້ມຕ່າງໆໃນເມືອງ al-Bab ຫົວໜ້າກຸ່ມປົກປ້ອງສິດທິມະນຸດ ໃນຊີເຣຍ ທ່ານ Rami Abdulrahman ກ່າວວ່າ “ຄຸ້ມນຶ່ງທາງກ້ຳຕາເວັນອອກສຽງເໜືອຂອງເມືອງດັ່ງກ່າວ ຍັງບໍ່ທັນມີການກວດລ້າງ ເທື່ອ ”